- Hindi News
- National
- लेट फीस की समयावधि हुई खत्म, अब देना होगा 500 रुपए प्रतिदिन अलग से जुर्माना
लेट फीस की समयावधि हुई खत्म, अब देना होगा 500 रुपए प्रतिदिन अलग से जुर्माना
राजकीयकॉलेज के 49 विद्यार्थियों के मूल सर्टिफिकेट महर्षि दयानंद विवि, रोहतक में जमा होने पर भविष्य पर तलवार लटकी गई है। रजिस्ट्रेशन के लिए पांच हजार रुपए लेट फीस जमा कराने की समयावधि भी खत्म हो गई। कॉलेज प्रशासन ने शुक्रवार को विद्यार्थियों को नया फरमान सुना दिया। रजिस्ट्रेशन के लिए अब लेट फीस के साथ प्रतिदिन के हिसाब से 500 रुपए अलग से जुर्माना देना होगा। इससे विद्यार्थियों की चिंता अधिक बढ़ गई है। शुक्रवार को फिर से विद्यार्थियों ने कॉलेज में हंगामा किया और प्राचार्य से समस्या का समाधान कराने की मांग की। प्राचार्य ने आश्वासन दिया कि इस बारे में मदवि में बातचीत की जाएगी।
कॉलेज विद्यार्थी प्रवीन नरवाल, सोनल, नीलम, बबीता, सोनिया, दीपिका, अजय, अक्षय, सिद्धार्थ, हरिओम, अजय कुमार, दीपक का कहना है कि छात्रों ने दाखिलों के दौरान कॉलेज में अपने कागजात जमा करवा दिए थे। कॉलेज प्रशासन की लापरवाही के चलते उनके कागजात मदवि में नहीं पहुंचे। जिससे वार्षिक परीक्षाओं के लिए उनका पंजीकरण नहीं हुआ। मदवि ने विद्यार्थियों का पंजीकरण कराने के लिए 5 हजार रूपए जुर्माना भरने का नोटिस जारी किया है। नोटिस 49 विद्यार्थियों को जारी किया गया है। नोटिस की अवधि शुक्रवार को समाप्त हो गई। इसके बाद विद्यार्थियों पर प्रतिदिन 500 रूपए अलग से फाइन लगेगा। छात्रों का कहना है कि कॉलेज प्रशासन की लापरवाही के चलते विद्यार्थियों पर जुर्माना थोपा जा रहा है। वहीं प्रतिदिन जुर्माना राशि में 500 रूपए जोड़ने से यह राशि बहुत अधिक हो जाएगी। विद्यार्थी जुर्माना राशि देने में समर्थ नहीं हैं। छात्रों का कहना है कि विद्यार्थियों पर जुर्माना कॉलेज की लापरवाही के चलते लगा है। ऐसे में जुर्माना कॉलेज द्वारा ही वहन किया जाना चाहिए।
कुलपतिसे मिलेंगे विद्यार्थी: विद्यार्थियोंने बताया कि कॉलेज प्रशासन की गलती है। रजिस्ट्रेशन होने पर एक साल उनका खराब होगा। इसलिए यदि जल्द ही कॉलेज प्रशासन द्वारा समाधान नहीं कराया गया तो इस मामले को लेकर विद्यार्थी मदवि में कुलपति और रजिस्ट्रार से मुलाकात करेंगे और उन्हें पूरे मामले से अवगत कराया जाएगा। उन्होंने कहा कि इसमें विद्यार्थियों की कोई गलती नहीं है।
^ मदवि में पंजीकरण के लिए विद्यार्थियों ने कॉलेज में अपने कागजात जमा नहीं कराए। इसके चलते मदवि ने पंजीकरण के लिए पांच हजार रूपए प्रति छात्र लेट फीस जमा कराने के लिए नोटिस जारी किया है। नोटिस की अवधि शुक्रवार को समाप्त हो गई। मदवि के दिशानिर्देशानुसार जुर्माना राशि में प्रतिदिन 500 रूपए अलग से जोड़े जाएंगे। विद्यार्थियों पर लगाए गए जुर्माना राशि में राहत दिलाने के लिए मदवि में आला अधिकारियों बातचीत की जा रही है।\\\'\\\' वीकेदहिया, प्राचार्य, राजकीय कॉलेज, गोहाना।
वेतन वृद्धि की मांग को लेकर राजकीय कॉलेज में एक्सटेंशन प्राध्यापकों का धरना शुक्रवार को भी जारी रहा। शुक्रवार को प्रीति छिल्लर, शबनम, पंकज, मंजू नरवाल क्रमिक अनशन पर बैठें।धरने का नेतृत्व सुनील ने किया। उन्होंने कहा कि मांगों को लेकर एक्सटेंशन प्राध्यापक 13 फरवरी से हड़ताल पर हैं। मांगे को लेकर प्राध्यापकों का प्रतिनिधि मंडल सरकार से भी मिला, लेकिन सरकार ने सकारात्मक रूख नहीं अपनाया। सरकार की नीतियों के विरोध में एक्सटेंशन प्राध्यापकों ने गुरूवार को चंडीगढ़ में प्रदर्शन किया। प्रदर्शन के दौरान भी प्राध्यापकों को सरकार की दमनकारी नीतियों का शिकार होना पड़ा। प्राध्यापकों का कहना है कि जब तक उनका वेतन फिक्स नहीं किया जाएगा, धरना और कक्षाओं का बहिष्कार जारी रहेगा।
राजकीय कॉलेज के गेट पर 21 दिनों में चार बार ताला लगाया जा चुका है। तीन बार ताला कॉलेज में कक्षाएं नहीं लगने के विरोध में लगाया गया। वहीं चौथी पर विद्यार्थियों पर लगाए गए जुर्माने के विरोध में लगाया गया है। विद्यार्थियों का कहना है कि कॉलेज प्रशासन की लापरवाही का नतीजा विद्यार्थियों को भुगतना पड़ रहा है। समय पर कागजात नहीं जमा कराने पर विवि ने पंजीकरण के लिए विद्यार्थियों पर 5 हजार रूपए जुर्माना लगाया है। जुर्माने की राशि अधिक होने पर विद्यार्थी राशि जमा कराने में सक्षम नहीं हैं।
गोहाना .रजिस्ट्रेशन के लिए जुर्माना देने के आदेश के विरोध में राजकीय कॉलेज के मुख्य गेट पर ताला लगाकर प्रदर्शन करते हुए विद्यार्थी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva